**Könyvviteli ismeretek - Facebook live közkívánatra 😊– 2023.02.22**

**TÉMA: Értékcsökkenési leírás – vizsgafelkészítő jellegű foglalkozás**

**1. feladat**

A „ÉCS2” Kft. egyik egyéb berendezésével kapcsolatosan a következő információkat ismeri:

* Bruttó érték 9 000 e Ft
* Maradványérték 1 800 e Ft
* Tervezett hasznos élettartam 5 év
* Üzembe helyezés 2020. december 1.

**Feladatok:** Határozzuk meg a következők kategóriák értékét, ha az egyéb berendezés értékcsökkenését a hasznos élettartam alatt **lineáris leírással**számolja el!

Terv szerinti ÉCS 2021. évben:

Mérlegérték 2021. évben:

Halmozott terv szerinti ÉCS 2023. év december 31-én:

Könyv szerinti érték 2024. október 1-jén:

**2. feladat**

A „TFÉCS2” Kft. egyik műszaki gépével kapcsolatosan a következő információkat ismeri:

* Bruttó érték 48 000 e Ft
* Maradványérték 12 000 e Ft
* Tervezett hasznos élettartam 4 év
* Üzembe helyezés 2020. március 1.

**Kiegészítő információk:** A műszaki gép értékcsökkenését a hasznos élettartam alatt **lineáris leírással** számolja el.

**Feladatok:**

1. Számítsuk ki a terven felüli értékcsökkenés összegét, ha 2023. év október 1-jén az eszköz megrongálódik és a kár értéke az aktuális értékének (káresemény előtti nettó érték) 20 %-a!
2. Számítsuk ki a műszaki gép felújítás utáni könyv szerinti értékét, ha 2023. év december 1-jén az eszköz megrongálódik és 1 000 e Ft terven felüli értékcsökkenés elszámolását követően végzett felújítás értéke belső kalkuláció alapján 1 600 e Ft!

**3. feladat**

Egy vállalkozás egyik műszaki gépével kapcsolatosan a következő információkat ismeri:

* Bruttó érték 7 800 EFt
* Maradványérték 1 200 EFt
* Tervezett hasznos élettartam 4 év
* Üzembe helyezés: 2019. szeptember 1.

**Kiegészítő információk:** A vállalkozás a műszaki gép értékcsökkenését a hasznos élettartam alatt **teljesítményarányos** leírássalszámolja el.

A tervezett teljesítmény az egyes években a következő:

2019. év 15 000 km

2020. év 40 000 km

2021. év 30 000 km

2022. év 20 000 km

2023. év 5 000 km

**Feladatok:**

1. Határozzuk meg az eszköz 2019. évi mérlegértékét!
2. Határozzuk meg a 2020. évi halmozott értékcsökkenést!
3. Számítsuk ki a terven felüli értékcsökkenés összegét, ha 2021. év március 1-jén az eszköz megrongálódik és az értéke aktuális értékének (káresemény előtti nettó érték) 80%-ra csökken! A káreseményig a tárgyévben megtett teljesítmény 3 200 km.
4. Számítsuk ki a műszaki gép felújítás utáni könyv szerinti értékét, ha a 2021. év március 1-jén történt káresemény után végzett felújítás értéke a felújítást végző vállalkozás számla alapján 800 EFt + 216 EFt áfa.